«མཐར་རྩ་སྔགས་ཁོ་ནའི་རྫས་རྫོགས་པར་འབུལ་ལ་བརྒྱ་རྩ་རེའི་རྗེས་སུ། » ཨོཾ་ཨ་མི་དྷེ་ཝ་ཨཱརྻ་ལོ་ཀི་ཤྭ་ར་ཌཱཀྐི་ཧ་རི་ནི་ས་ཛྙཱ་ན་སིདྡྷི་ཧཱུྃ་ཧྲཱིཿ བཅོམ་ལྡན་འདས་ཐུགས་རྗེ་ཆེན་པོ་འཁོར་འདས་ཟིལ་གནོན་དཀྱིལ་འཁོར་ལྷ་ཚོགས་ལ་སྦྱིན་སྲེག་ཕྱི་ནང་གི་མཆོད་པ་འདི་ཕུལ་བའི་དགེ་བའི་རྩ་བ་ལ་བརྟེན་ནས། དམིགས་ཡུལ་ཚེ་ལས་འདས་པའི་ཐོག་དྲངས་སེམས་ཅན་ཐམས་ཅད་གྱི་ལས་ཉོན་སྡིག་སྒྲིབ་བག་ཆགས་ཐམས་ཅད་བྱང་ཞིང་དག་ནས་ས་ལམ་ཀྱི་བར་ཆད་མི་མཐུན་པའི་ཕྱོགས་ཐམས་ཅད་ཞི་བར་མཛད་དུ་གསོལ་ལོ། ཨོཾ་སརྦ་དུརྒ་ཏེ་པ་རི་ཤྭ་དྷ་རཱ་ཛ་ཡ་ཏ་ཐཱ་ག་ཏ་ཛྙཱ་ན་པཉྩ་སཏྭཾ༔ ཨོཾ་ཧཱུྃ་ཏྲཱྃ་ཧྲཱིཿཨཱཿ བཛྲ་ཧྲཱི་དྷ་ཡ་ཨ་ཏི་ཏནྟྲ་ཏདྱ་ཐཱ་ཤྲཱི་གུ་ཧྱ་གྷརྦྷེ་ཀཱ་ཡ་ཝཱཀྐ་ཙིཏྟ་སརྦ་དུཿཁ་བི་ཤྭ་དྷ་ན་ཡེ་སྭཱ་ཧཱ༔ «མཆོད་སྔགས་སོ་སོའི་མགོར་རྩ་སྔགས་ཀྱིས་མནན་ཏེ་ཡམ་ཤིང་ནས་ཟས་སྣ་འབུལ་བ་ཡན་རེ་རེ་ལ་གྲངས་བརྒྱ་རྩ་བརྒྱད་སོགས་ཅི་རིགས་ཕུལ་མཐར། » དཀྱིལ་འཁོར་གྱི་ལྷ་ཚོགས་ཐམས་ཅད་རྣམས་ཀྱི་ཞལ་དུ་བསྲེག་རྫས་རྣམས་འབུལ་བ་དང་ཚེ་འདས་ཀྱི་སྡིག་སྒྲིབ་ཐམས་ཅད་ཞི་བའི་ཕྲིན་ལས་མཛད་དུ་གསོལ༔ «ཡུངས་དཀར་ཐབ་ཏུ་གཏོར༔ བསྟོད་པ་ནི། » ཧཱུྃ༔ སྐྱེ་མེད་ཀ་དག་རང་བྱུང་སྙིང་པོ་ཅན༔ མི་གཡོ་ཏིང་འཛིན་གསལ་སྟོང་ཟླ་བའི་སྐུ༔ ཐུགས་རྗེའི་བདག་ཉིད་དཀྱིལ་འཁོར་ལྷ་ཚོགས་ལ༔ དམིགས་མེད་བློ་འདས་དེ་བཞིན་ཕྱག་འཚལ་བསྟོད༔ «ཅེས་གསོལ་བ་གདབ་པས་བཟོད་གསོལ་ནི༔ དགང་བླུགས་འབུལ་ཞིང་༔» ཧཱུྃ༔ ཐུགས་རྗེ་ཆེན་པོའི་དཀྱིལ་འཁོར་དུ༔ སྦྱིན་སྲེག་མཆོད་པ་འདི་འབུལ་གྱིས༔ འགལ་འཁྲུལ་ཉམས་པ་ཅི་མཆིས་པ༔ དེ་དག་ཁྱེད་ཀྱིས་བཟོད་པར་གསོལ༔ «རྩ་སྔགས་དང་། » ས་མ་ཡ་ཤུདྡྷེ་ཨཱཿ «ཡིག་བརྒྱ་བཟླས། » ཐུགས་རྗེ་ཆེན་པོའི་ལྷ་ཚོགས་ཀྱིས༔ ཞི་བར་གྱུར་པའི་ལས་ཀུན་མཛད༔ བསྒྲུབས་པའི་འབྲས་བུ་སྩལ་ལགས་པས༔ བདེ་གཤེགས་ཡུལ་དུ་གཤེགས་སླད་དུ༔ སྦྱིན་སྲེག་མཆོད་པ་འདི་འབུལ་གྱིས༔ ཅི་བདེར་བར་ནི་གཤེགས་སུ་གསོལ༔ «རྩ་སྔགས་དང་། » བཛྲ་མུཿ «ཞེས་རྡོ་རྗེ་བསྡུ་བའི་ཕྱག་རྒྱ་དང་ཡེ་ཤེས་པ་གཤེགས། དམ་ཚིག་པ་བདག་ལ་ཐིམ་པར་གྱུར། རྫོགས་རིམ་བསྡུ་བའི་སྐབས་དཀྱིལ་འཁོར་བདག་དང་ཚེ་འདས་རྣམ་ཤེས་བཅས་དཀྱིལ་འཁོར་གཙོ་བོ་ལ་བསྡུ་གཙོ་བོ་ཧཱུྃ་ཧཱུྃ་སྐར་མདའ་འཕང་བ་ལྟར། བདེ་བ་ཅན་གྱི་ཞིང་འོད་དཔག་མེད་ལ་ཐིམ་པར་དམིགས། དེ་རྗེས་དམིགས་མེད་དུ་བཞག །རྗེས་ཀྱི་ལས་རིམ་པ་ལ་གཉིས་ལས་དང་པོ་མེ་ལྷར་གཏང་རག་འབུལ་ཞིང་གཤེགས་སུ་གསོལ་བ་ནི། བསང་སྦྱང་། » ཨོཾ་ཨགྣེ་ཡེ་སྭཱ་ཧཱ། «ལན་བདུན་འབུལ་ཞིང་མེ་ལྷ་གསལ་གདབ། » ཧཱུྃ༔ གཟི་བརྗིད་ཆེན་པོ་མེ་ཡི་ལྷ༔ འདོད་པའི་དོན་རྣམས་རབ་སྒྲུབ་ཅིང་༔ ཐུགས་རྗེས་སེམས་ཅན་དོན་བྱེད་པ༔ གཏང་རག་མཆོད་པ་བཞེས་སུ་གསོལ༔ ཨོཾ་ཨགྣེ་ཡེ་སརྦ་པཱུ་ཛ་རྃ་ཨ«སོགས། དང་པོ་མེ་ལྷའི་བྱོན་སྐྱེམས་མར་ཁུ་འབུལ་བ་ནི། དེ་ནས། » མེ་ལྷ་ཅུང་ཟད་འཛུམ་པའི་ལྗགས་དང་གཟར་བུ་གཉིས་ཀྱི་ཁ་ལ་རྃ་ཡིག་གིས་མཚན་པར་གྱུར་«པར་བསམས་ལ༔» ཧཱུྃ༔ བཅོམ་ལྡན་རང་བྱུང་དཔལ་ཆེན་ཧེ་རུ་ཀཿ བག་ཆགས་འཇོམས་བྱེད་འབར་བའི་གར་དགུ་ཅན༔ ཡེ་ཤེས་ལྔ་ལྡན་མེ་ལྷའི་དཀྱིལ་འཁོར་ལ༔ ཟག་མེད་བདེ་སྟོང་རོལ་པའི་བསྲེག་རྫས་འབུལ༔ བཞེས་ནས་ངན་སོང་སྐྱེ་སྒོ་ཁེགས་པར་ཤོག༔ ཨོཾ་ཨགྣེ་ཡེ་སྭཱ་ཧཱ༔ སརྦ་པཱུ་ཛ་རྃ་ཨ་ཧུ་ཏེ་ཛྭ་ལ་ཛྭ་ལ་ཨ་དྷི་བྷི་ཨ་དྷི་བྷི་མ་ཧཱ་ཤྲཱི་ཡེ་ཧ་བྷྱ་ཀ་བྷྱ་ཨགྣ་ཡེ་ཨགྣ་ཡེ་སྭཱ་ཧཱ༔ «མར་ཁུ་བླུགས་གཟར་ལན་བདུན་གྱིས་འབུལ། དེ་ནས་སྔར་རྫས་ལྷག་རྣམས་རིམ་བཞིན་འབུལ་བ་ལ་དང་པོ་མཆོད་སྔགས་དང་བསྟུན་མཆོད་པ་རྣམས་མེ་ལ་སྟོབས་ལ། » ཧཱུྃ༔ བཅོམ་ལྡན་རང་བྱུང་སྐྱེ་མེད་ཧེ་རུ་ཀཿ བག་ཆགས་འཇོམས་བྱེད་འབར་བའི་གར་དགུ་འཆང་༔ ཡེ་ཤེས་ལྔ་ལྡན་མེ་ལྷའི་དཀྱིལ་འཁོར་ལ༔ ཚེ་འདས་ཚོགས་དྲུག་རྣམ་དག་མཆོད་པ་འབུལ༔ བཞེས་ནས་ངན་སོང་སྐྱེ་སྒོ་ཁེགས་པར་ཤོག༔ ཨོཾ་བཛྲ་པུཥྤེ་སྭཱ་ཧཱ༔ ཨོཾ་བཛྲ་དྷཱུ་པེ་སྭཱ་ཧཱ༔ ཨོཾ་བཛྲ་ཨཱ་ལོ་ཀེ་སྭཱ་ཧཱ༔ ཨོཾ་བཛྲ་གནྡྷེ་སྭཱ་ཧཱ༔ ཨོཾ་བཛྲ་ནཻ་ཝི་དྱེ་སྭཱ་ཧཱ༔ ཨོཾ་བཛྲ་ཤབྡ་སརྦ་པཱུ་ཛ་རྃ་ཨ་ཧུ་ཏེ་ཛྭ་ལ་ཛྭ་ལ་ཨ་དྷི་བྷི་ཨ་དྷི་བྷི་མ་ཧཱ་ཤྲཱི་ཡེ་ཧ་བྷྱ་ཀ་བྷྱ་ཨགྣ་ཡེ་ཨགྣ་ཡེ་སྭཱ་ཧཱ༔ ཚེ་ལས་འདས་པ་«ཆཻགའི་ལས་ཉོན་སྡིག་སྒྲིབ་བག་ཆགས་ཐམས་ཅད་བྱང་ཞིང་དག་ནས་ས་ལམ་ཀྱི་བར་ཆད་མི་མཐུན་པའི་ཕྱོགས་ཐམས་ཅད་ཞི་བར་མཛད་དུ་གསོལ་ལོ། དེ་བཞིན་འདོད་ཡོན་ལྔ་ལ། » ཨོཾ་བཛྲ་རཱུ་པ་ཤབྡ་གནྡྷེ་རཱ་ས་སྤརྴེ་སརྦ་པཱུ་ཛ་ཡེ་སྭཱ་ཧཱ༔ «ནང་མཆོད་སྨན་རག་གཏོར་མ་ལ། » ཨོཾ་སརྦ་ཨ་མྲྀ་ཏ་ཨཽ་ཎ་རཀྟ་བྷ་ལིངྟ་ཡེ་སརྦ་པཱུ་ཛ་ཡེ་སྭཱ་ཧཱ༔ «ཡམ་ཤིང་ལ༔» ཨོཾ་མུ་ལ་དེ་ཝ་མུ་ལ་ཝ་ར་མུ་ལ་ཤྲཱི་ཡཾ་ཡེ་སྭཱ་ཧཱ༔ «རྫས་གསུམ་འབུལ་བ་ལ། »ཨོཾ་སུ་རྃ་ཀེ་ཏ་པུ་ལེ་ཧ་ཡན་བྷི་ཝ་ཤུ་ཡེ་སྭཱ་ཧཱ༔ «ཟས་མཆོག་ལ༔» ཨོཾ་སརྦ་པུཎྱཻ་པུརྞ་གྷ་ན་མ་ཡེ་སྭཱ་ཧཱ༔ «སྨན་སྣ་ཚོགས་ལ། » ཨོཾ་བཛྲ་ཨཽ་ཎ་བྷཻ་ཥཉྫ་བི་ཤྭ་དྷ་སྭཱ་ཧཱ༔ «རྩི་སྣ་ཚོགས་ལ། » ཨོཾ་ཨ་མྲྀ་ཏ་སརྦ་མེ་གྷ་བི་ཤྭ་དྷ་ཡེ་སྭཱ་ཧཱ༔ «རིན་ཆེན་སྣ་ཚོགས་ཐོགས་ལ། » ཨོཾ་མ་ཎི་རཏྣ་སརྦ་སིདྡྷི་པཱུ་ཛ་ཡེ་སྭཱ་ཧཱ༔« དར་ཟབ་སྣ་ཚོགས་ལ། »ཨོཾ་པཉྩ་ལི་ཀ་ཤྲཱི་རཱ་ས་སྤརྴེ་ཡེ་སྭཱ་ཧཱ༔ «འབྲུ་སྣ་ཚོགས་ལ། » ཨོཾ་གེ་པ་ར་ཏི་ལ་ཐ་སུ་ཀྵ་ཡེ་སྭཱ་ཧཱ༔ «ཤིང་འབྲས་སྣ་ཚོགས་ལ། » ཨོཾ་བི་ར་ཛེ་བཱི་ཝ་ཛེ་བྷི་མུ་ལ་ཡེ་སྭཱ་ཧཱ༔ «མིང་ནས་མ་སྨོས་པའི་ཟས་སྣ་ཚོགས་ལ། » ཨོཾ་སརྦ་བིད་པུ་ར་པུ་ར་ཨ་བརྟ་ཡ་ཧོ་པཱུ་ཛ་ཡེ་སྭཱ་ཧཱ༔ «མར་ཁུ་ལ༔» ཨོཾ་སུ་ཁཾ་པྲ་མོ་ཏི་པ་ར་མི་ཏ་ཡེ་སྭཱ་ཧཱ༔ སརྦ་པཱུ་ཛ་རྃ་ཨ་ཧུ་ཏེ་ཛྭ་ལ་ཛྭ་ལ་ཨ་དྷི་བྷི་ཨ་དྷི་བྷི་མ་ཧཱ་ཤྲཱི་ཡེ་ཧ་བྷྱ་ཀ་བྷྱ་ཨགྣ་ཡེ་ཨགྣ་ཡེ་སྭཱ་ཧཱ༔ ཚེ་ལས་འདས་པ་«ཆཻགའི་ལས་ཉོན་སྡིག་སྒྲིབ་བག་ཆགས་ཐམས་ཅད་བྱང་ཞིང་དག་ནས་ས་ལམ་ཀྱི་བར་ཆད་མི་མཐུན་པའི་ཕྱོགས་ཐམས་ཅད་ཞི་བར་མཛད་དུ་གསོལ་ལོ། ཨོཾ་སརྦ་དུརྒ་ཏེ་པ་རི་ཤྭ་དྷ་རཱ་ཛ་ཡ་ཏ་ཐཱ་ག་ཏ་ཛྙཱ་ན་པཉྩ་སཏྭཾ༔ ཨོཾ་ཧཱུྃ་ཏྲཱྃ་ཧྲཱིཿཨཱཿ བཛྲ་ཧྲཱི་དྷ་ཡ་ཨ་ཏི་ཏནྟྲ་ཏདྱ་ཐཱ་ཤྲཱི་གུ་ཧྱ་གྷརྦྷེ་ཀཱ་ཡ་ཝཱཀྐ་ཙིཏྟ་སརྦ་དུཿཁ་བི་ཤྭ་དྷ་ན་ཡེ་སྭཱ་ཧཱ༔ མེ་ལྷ་བྱོན་ཟིན་ནས་མར་ཁུ་བར་བདུན་རེ་འབུལ། ཕྲིན་བཅོལ་སྤྱི་ལྟར་བྱས་ནས། »ཨོཾ་བཛྲ་ཏམ་བུ་ལ་ཡེ་སྭཱ་ཧཱ༔ «ཞེས་སོ་རྩི་འབུལ། » ཨོཾ་བཛྲ་ཝསཏྲ་ཡེ་སྭཱ་ཧཱ༔ «ཞེས་གོས་ཟུང་འབུལ། བསྟོད་པ་ནི། » ཧཱུྃ༔ བཅོམ་ལྡན་ཡེ་ཤེས་རབ་འབར་རོལ་པའི་སྐུ༔ དུག་ལྔ་སྲེག་མཛད་མདངས་ལྔ་ལྷུན་གྱིས་གྲུབ༔ རྣམ་དག་ཕོ་ཉ་རླུང་གི་རབ་གཡོ་བ༔ འབར་ཞིང་མཆེད་པ་ཙཎྜའི་གཟི་འོད་ཀྱིས༔ ཉོན་མོངས་རྩ་མདུད་རྒྱ་ཡི་འཚང་གྲོལ་ནས༔ ཨ་ཧཾ་བསྐུལ་ལྡན་དངུལ་ཆུ་འཛགས་པ་ཡིས༔ མཆེད་ཅིང་འབར་བའི་འོད་ལྡན་འཁྲུགས་འཁྱིལ་བའི༔ བསྡུས་བྱ་སྙིགས་ལམ་སྡོང་པོའི་འཁྲིལ་གཞོམ་སྟེ༔ ཀུན་བྱེད་དབུ་མའི་ཟོམ་དུ་རབ་བཏེགས་པའི༔ ནུས་པས་མཁའ་ལྡིང་གཡོ་བ་ཉིད་ལ་བསྟོད༔ བསྐུལ་བས་འཕོ་བ་ཆེན་པོའི་གསང་ལམ་དུ༔ ལྡོག་མེད་ཡེ་ཤེས་འཕྲུལ་གྱིས་རབ་འདེགས་ནས༔ གདོད་མའི་དབང་ཕྱུག་གོ་འཕང་རྩལ་མངོན་ཤོག༔ ཨོཾ་ཨཱཿཧཱུྃ་ཧྲཱིཿབཛྲ་ཧྲྀ་ད་ཡ་སརྦ་གརྦྷ་ཧཱུྃ་ཕཊ྄ཿ «མེ་ལྷའི་གཏོར་མ་དགང་བླུགས་ཁར་བཞག་ལ། » ཧཱུྃ༔ ཀ་དག་བདེ་ཆེན་དབྱིངས་རིག་དཀྱིལ་འཁོར་ནས༔ མ་འགགས་ལོངས་སྐུ་རྒྱལ་བ་ཧེ་རུ་ཀཿ སྣ་ཚོགས་སྤྲུལ་པའི་རྩལ་ལས་ཤུགས་ཕྱིན་པ༔ རང་བྱུང་ཡེ་ཤེས་ངང་ནས་སྦར་བའི་ལྷ༔ ཉོན་མོངས་དུག་ལྔ་འཇོམས་མཛད་དཀྱིལ་འཁོར་ལ༔ བསྲེག་རྫས་བ་ལིངྟ་ཡི་གཏོར་མ་འབུལ༔ དགེ་འདིས་ཚེ་འདས་ཚོགས་གཉིས་ཡོངས་སྨིན་ཞིང་༔ སླར་ཡང་ང་བདག་ཕུང་པོ་རབ་གཤགས་ནས༔ ཀུན་བཟང་ཡེ་གྲོལ་སྙིང་པོའི་དོན་རྟོགས་སྩོལ༔ ཨོཾ་ཨཱཿཧཱུྃ་ཛྙཱ་ན་ཤྲཱི་ལ་ཡེ་གྷརྦྷ་རྃ་ཛྭ་ལ་སརྦ་པཱུ་ཛ་བྷ་ལིངྟ་ཁ་ཁ་ཁཱ་ཧི་ཁཱ་ཧི༔ «ཞེས་གཏོར་མ་མེ་ནང་དུ་བཞུ། » ཨོཾ་བཛྲ་ས་ཏྭ་ས་མ་ཡ་«སོགསཡིག་བརྒྱ་བཟླས། བཟོད་གསོལ་ནི། » ཧཱུྃ༔ དྲང་སྲོང་མེ་ལྷ་འཁོར་བཅས་ལ༔ སྦྱིན་སྲེག་མཆོད་པ་འདི་འབུལ་གྱིས༔ འགལ་འཁྲུལ་ཉམས་པ་ཅི་མཆིས་པ༔ དེ་དག་ཁྱོད་ཀྱིས་བཟོད་པར་གསོལ༔ ཨོཾ་ཨགྣེ་དེ་ཝ་པ་ཏེ་པ་མ་དག་པ་ཐམས་ཅད་ཤཱནྟིཾ་ཀུ་རུ་ཡེ་སྭཱ་ཧཱ༔ «མེ་དར་བླང་ལ་དཀྱིལ་འཁོར་བསྡུ་བ་ནི། » ཧོཿ རང་བྱུང་ཡེ་ཤེས་འབར་བའི་དཀྱིལ་འཁོར་ལ༔ ཞི་བ་མེ་ལོང་རྡོ་རྗེ་དབྱིངས་སུ་བསྡུ༔ རྒྱས་པ་མཉམ་ཉིད་རིན་ཆེན་དབྱིངས་སུ་བསྡུ༔ དབང་རྣམས་སོར་རྟོག་པདྨའྀ་དབྱིངས་སུ་བསྡུ༔ དྲག་པོ་བྱ་གྲུབ་ལས་རབ་དབྱིངས་སུ་བསྡུ༔ ཆོས་དབྱིངས་ལྷུན་གྲུབ་སྐྱེ་མེད་མཁའ་རུ་བསྡུ༔ ཕྱི་ནང་དཀྱིལ་འཁོར་བདག་མེད་དབྱིངས་སུ་བསྡུ༔ རྨི་ལམ་འཇའ་ཚོན་ཆུ་ཟླ་ཅི་བཞིན་དུ༔ ཟང་ཐལ་ངོ་བོ་གནས་ལུགས་ཨཱ་རུ་ལྡང་༔ ཨ་ཨ་ཨཱཿ «གཤེགས་གསོལ་ནི། » ཧཱུྃ༔ དྲང་སྲོང་ཆེན་པོ་མེ་ཡི་ལྷ༔ སྦྱིན་སྲེག་མཆོད་པ་འདི་འབུལ་གྱི༔ ཁྱེད་ཀྱིས་སེམས་ཅན་དོན་མཛད་ནས༔ ཕོ་བྲང་ཉིད་དུ་གཤེགས་སུ་གསོལ༔ བཛྲ་མུཿ «ཡེ་ཤེས་པ་ཤར་ལྷོར་གཤེགས་དམ་ཚིག་པ་ལྟེ་བའི་ཨ་ཐུང་ལ་བསྡུའོ། ཞེས་དཀྱིལ་འཁོར་རྣམས་བསྡུ་ཞིང་མཐར་ལས་གཞུང་ཚེ་འགུགས་ནི། » ཧཱུྃ༔ ཚེ་ཡི་བདག་པོ་འཆི་མེད«སོགས་»ཕ་ལ་ཧཱུྃ༔ «ཚེ་རྫས་རོལ་མཆོད་བསྟོད་བཟོད་གསོལ་ཡིག་བརྒྱ་དབྱངས་གསལ་རྟེན་སྙིང་བརྟན་བཞུགས་བྱ་ནས། བཀྲ་ཤིས་བསྡུ་ཆོག་བསྔོ་སྨོན་བཅས་གཞུང་ལྟར་བྱའོ། ཚོགས་བསྔོ་སྨོན་བཀྲ་ཤིས་ལས་བྱང་ལྟར་མཐའ་དབྱུང་། རྗེས་ཤེས་སྐྱེ་མེད་ཀ་དག་ངང་དུ་བཞག་པར་བྱའོ། རུས་བུ་རྣམས་བསྡུས་ལ་གཤམ་གསལ་བཞིན་རུས་སྒྲུབ་ཚད་ལྡན་བྱས་ལ་སཙྪ་བཏབ་པའམ། མ་ནུས་ན་ཐལ་སོལ་རྣམས་གཙང་ཆབ་ཆེན་པོར་འདོར་རམ་ས་མིག་བཟང་པོར་སྦ་བར་བྱ་བ་ཡིན་ནོ། དེ་ལྟར་ཐུགས་རྗེ་ཆེན་པོ་འཁོར་འདས་ཟིལ་གནོན་གྱི་གཤིན་ཆོག་བག་ཆགས་སྦྱོང་བྱེད་ཀྱི་ལྷན་ཐབས་སྦྱིན་སྲེག་ཡེ་ཤེས་རབ་འབར་གཏེར་གཞུང་རྩ་བ་དང་དེ་ཡི་ཟུར་འགེབས་ལག་ལེན་ཟིན་བྲིས་བཅས་དཀྱུས་གཅིག་ཏུ་བསྡེབས་ལ་མན་ངག་གཞན་ནས་ཀྱང་ཟུར་བརྒྱན་ཏེ་བཀླག་ཆོག་མར་བཀོད་པ་འདི་ཡང་རི་སྨད་དགོན་རྒྱལ་མཚན་མཆོག་སྤྲུལ་རིན་པོ་ཆེའི་བཀའ་ཡི་ཕོ་ཉ་འབྲོང་བླ་ཀརྨ་ལུང་རིག་སེངྒེ་དང་རྡོ་བླ་ཨོ་རྒྱན་གསང་སྔགས་ཟུང་ནས་ཆེད་བསྐུལ་ངོར། སྒོ་ཆེན་རྒྱལ་བའི་སྤྲུལ་མིང་འཛིན་པ་མནྟྲ་ཤཱ་ས་དྷཱ་རས་ནུབ་གླིང་སྐྱེ་མེད་ཡི་གེའི་མིང་ལྡན་རྒྱལ་ཁབ་ཆེན་པོ་ནང་ཚན་མོང་ཏྲན་ན་ཨེ་ཝྃ་གསང་སྔགས་གླིང་དུ་རབ་བྱུང་༡༧ཆུ་ལུག་ལོའི་དབོ་ཟླའི་དམར་ཕྱོགས་ཚེས་༡༠མཁའ་འགྲོ་འདུ་བའི་དུས་ཆེན་ཉིན་གྲུབ་པར་བགྱིས་པའི་མ་རྒན་གཙོས་པའི་འབྲེལ་ཐོགས་སེམས་ཅན་ཀུན་བདེ་ཆེན་ཞིང་ཁམས་བགྲོད་པའི་རྒྱུར་གྱུར་ཅིག སརྦ་མངྒ་ལཾ།། །།སྤར་བྱང་སྨོན་ཚིག་ནི། དུས་གསུམ་རྒྱལ་བའི་ཐུགས་བསྐྱེད་གཅིག་བསྡུས་པ། །སྙིང་རྗེའི་གཏེར་ཆེན་ནམ་མཁའི་རྒྱལ་པོ་ཞེས། །འཁོར་འདས་མ་ལུས་ཟིལ་གྱིས་གནོན་བྱེད་པ། །ལྷ་གཅིག་ཕྱག་ན་པདྨོ་གཏན་གྱི་སྐྱབས། །གངས་ཅན་ཡུལ་འདིར་འཕགས་པའི་གདུལ་བྱ་ཞེས། །སྟོན་པའི་ལུང་བསྟན་དོན་ལ་གནས་པའི་ཚུལ། །འཕགས་པའི་སྤྲུལ་པས་མི་ཡི་འགྲོ་བ་སྤེལ། །སྤྲུལ་པའི་རྒྱལ་པོས་དམ་ཆོས་སྲོལ་དུ་བཏོད། །པད་དཀར་འཆང་བ་རིམ་བྱོན་ལ་སོགས་པ། །འཕགས་པའི་ཕྲིན་ལས་སྟོད་སྨད་ལྗོངས་འདིར་ཁྱབ། །དེ་ཕྱིར་གངས་ཅན་ལྷ་སྐལ་འདི་ཡིན་ཞེས། །མཐའ་དབུས་སྟོད་སྨད་ཡོངས་ལ་རླུང་ལྟར་གྲགས། །མ་བྲིས་རྡོ་ལ་ཡིག་དྲུག་རང་བྱོན་མང་། །མ་བསླབས་བྱིས་པའི་ངག་སྒོ་བྱེ་བ་ནས། །མ་ཎི་འདྲེན་ཤེས་ཡོད་ཕྱིར་བོད་ཡུལ་གྱི། །མ་ཆོས་ཡིན་ངེས་ཡི་གེ་དྲུག་མ་ཡིན། །དེས་ན་སྔ་རབས་མེས་པོས་བཞག་པའི་ཤུལ། །ཕྱི་རབས་བརྒྱུད་འཛིན་རྣམས་ཀྱི་བགོ་བའི་སྐལ། །ཐུགས་རྗེ་ཆེན་པོ་འདི་ལས་མ་དམིགས་པས། །ཀུན་གྱིས་ལྷག་པའི་ལྷ་རུ་འདི་བཟུང་རིགས། །དེ་སྐད་ཆོས་མེད་སྤྲང་པོ་གུ་ཧྱ་ཡིས། །ཆོས་སྦྱིན་པར་དུ་བསྐྲུན་སྐབས་སྨོན་ཚིག་ཅིག །བྲིས་ཞེས་རང་སློབ་ཨཽ་ཌིས་ནན་བསྐུལ་ངོར། །བགྱིས་འདིས་འགྲོ་ཀུན་བདེ་ཆེན་ཞིང་བགྲོད་ཤོག །སརྦ་མངྒ་ལཾ།། །།